Mirjam Dede

Mirjam Dede (sündinud 10. jaanuaril 1986) on eesti laulja (sopran) ja muusikapedagoog.

Ta on vokaalansambli Estonian Voices asutajaliige ja tänini selle laulja.

Haridus ja noorpõlv
Ta on lõpetanud 2005. aastal Türi Gümnaasiumi. Õppinud Türi Muusikakoolis klaverit (1993–2001) ja kitarri (2004–2005), jätkas ta muusikaõpinguid Eesti Muusika- ja Teatriakadeemias, mille lõpetas 2010. aastal koolimuusika ja laulu erialal (Mare Väljataga õpilasena).

Ta on laulnud Türi Noortekooris, neidudekooris Leelo ja Eesti Koolinoorte Segakooris.

2002. aastal võitis Mirjam Dede Raimond Valgre nimelisel lauluvõistlusel esikoha. Ta on osalenud edukalt ka Eesti Televisiooni lauluvõistlustel "Laulukarussell" (2004 finalist) ja "Kaks takti ette" (2007 poolfinalist).

Töö ja looming
Dede töötab alates 2006. aastast laulustuudios Meero Muusik lauluõpetajana, 2025. aasta seisuga on ta seal soolo- ja ansamblilaulu õpetaja.Mirjam Dede elulugu Meero Muusiku kodulehel. Vaadatud 17.12.2025. Ta tegutseb ka hääleseadjana.Homme algab IV Tallinna Noortekooride Festival Eesti Muusika Infokeskus. 09.10.2025.

Mirjam Dede laulab algkoosseisust peale vokaalansamblis Estonian Voices (teist sopranit) ja on tantsumuusikaansambli Dance-O-Phones solist. Ta esineb ka orkestrite ja bigbändi solistina ning annab soolokontserte.Mirjam Dede elulugu Meero Muusiku kodulehel. Vaadatud 17.12.2025. 

Ta on olnud 2008. aastal ETV popkooride võistluse "Laululahing" võitnud Türi koori Suisapäisa solist"Laululahing": Suisapäisa, dirigent Kuldar Schüts (CD) Eesti Rahvusringhääling, 2008., üks soliste merelaulude öölaulupeol (2024)Galerii: ETV-s kõlavad armastatud merelaulud ERR Eeter, 26.07.2024. ning laulnud koos vend Mikk Dedega sisse 2025. aasta üldlaulupeo segakoorilaulu "Allikas" (autor Ardo Ran Varres) kammerversiooniga tunnusvideo.

Mirjam Dedele meeldib oma häälega katsetada ning seda loomingulist uudishimu püüab ta edasi anda ka oma õpilastele. Sellist muusikalist vaheldust on ta leidnud näiteks ka 2025. aastal enda asutatud kantribändiga Mirjam Dede Band musitseerides.Mirjam Dede: mulle väga meeldib oma häälega lollitada ERR Eeter, 13.01.2025.

Isiklikku
Mirjam Dede on pärit musikaalsest kodust: isa Raivo Dede oli pillimees ja ema Eda Dede laulis õhtuti kitarri saatel unelaule.Merit Männi. Kevadpealinnast võrsunud Eesti hääled Järva Teataja, 19.03.2015.Mirjam Dede: mulle väga meeldib oma häälega lollitada ERR Eeter, 13.01.2025. Tema vend on laulja Mikk Dede. Mirjam ja Mikk Dede ühine lauluplaat "Kui kaunilt see kõlab..." ilmus 2000. aastal. 

Mirjam Dede elukaaslane on Juss Kaarepere, paaril on kaks last.Mirjam Dede elulugu Meero Muusiku kodulehel. Vaadatud 17.12.2025.

Viited

Kategooria:Eesti lauljad
Kategooria:Eesti Muusika- ja Teatriakadeemia vilistlased
Kategooria:Sündinud 1986